Attu ulloq 29.05.2024
Uunga. APN. KNAPK.
Pillugu: Tusarniut qilalukkanut qaqortanut qernertanullu.

AAPP-mi pineqartut pillugit,ilaasortat peqatigalugit ataatsimiipput.
Tusarniut sukumiisumik oqallisigineqareerluni ima isikkulimmik akissuteqartoqassasoq isumaqatigiissutigineqarpoq.
AAPP Attumi ilaasortat isumaqarput,pisassiissutinut killilersukkanut maanna allaffissorneq annertuallaarujussuartoq,tamannalu aamma Inatsisartut allaffissornikilliartuaarnissamik kissaataannut naapertuutinngilluinnartoq. Taamaammat AAPP Attup siunnersuutigissavaa Inatsisissatut siunnersuut innarlinngikkaluarlugu,allaffissornerup annikilliartuaarutissaanik APP-mik APN pilersitsisariaqalivissoq,tassanilu paasissutissat tamavimmik ilanngunneqartassallutik soorlu: Naluneqanngittutuut inuussutissarsiutigalugu piniarnermut allagartaqanngikkaanni qinnuteqartoqarsinnaananilu tuniniaasoqarsinnaanngilaq. Kisianni allagartaq pigingaanni taamaallaat akuersissummik pissarsisoqarsinnaavoq ,kisiannili piniariareernerup kingorna pappiliarparujussuit allallu piumasaqaatit aamma allaffissornermik annertuumik kinguneqaqqaartarpoq APP-mik pilersitsinikkut annikillisarneqarsinnaalluartunik soorlu,pisap nalunaarutiginera,tuniniaasinnaanermut allagartaq akuersissut,imaluunniit ukiumi pineqartumi pisassat killiffii il,il APP-mi ilaasinnaalluartut AAPP Attu isumaqarpoq.
Maannakkut ineriartorneq ima sukkatigaaq,sumiikkaluaraanniluunniit attaveqaraanni imaaliallaannaq mobiili atorlugu periarfissat suungaluilluunniit iserfigineqarsinnaasarput,taamaalillunilu APP-mik pilersitsinikkut immaqa pisassat pisallu ataavartumik nakkutigineqarlutillu atuisunit malinnaavigineqalersinnaassangaluarput,pisanillu sippuisoortarnerit ingalassimaneqarsinnaalissangaluarlutik.
Sassat.
AAPP Attu isumaqarpoq,qangaaniilli siulitta ileqqutoqaat atorlugu Naalakkersuisunik allanillu utaqqeqqaanngikkaluarluni sassanik pilertortumik piniarsinnaanissamut,ileqqutoqqagut atorlugit suli periarfissaqartariaqartugut. Nalunngilluinnarparput nunatsinni avatagiiserput qanoq peqqarniitsigisinnaavoq,uumasunillu iluaquteqartarnitta attatiinnarnissaanut periarfissaqartariaqavittugut AAPP Attu isumaqarpoq,tamanna FN-p nunap inoqqaavinut pisinnaatitaaffii aallaavigalugit pisinnaatitaaffiuvoq imaaliallaannaq unioqqutinneqarsinnaanngittoq.
Taamatut akissuteqarluta.
Per Ole Frederiksen.
AAPP-mi allatsi.